
Tee-ehituslubade andmine teede ja parkla rajamiseks
1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid OÜ Kaarsilla Kinnisvara tee-ehituslubade väljaandmise taotlused koos seadusega ettenähtud korras kooskõlastatud tee-ehitusprojektiga. Tee-ehitusprojekti vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja planeerimise osakond. 
Projekt lahendus näeb ette kinnistutele Tallinna mnt 30a ja 30b rajatava kaubandushoone teedeehituslik lahendus vastavalt Tallinna mnt 30a ja 30b maaala detailplaneeringule, mis on kehtestatud Narva Linnavolikogu 18.04.2013. a otsusega nr 35. Käesolev projekt näeb ette ka projekteeritaval alal teede ja parklate teekattemärgistuse ja liiklusmärkide paigaldamine. Projekti mahus on lahendatud ka välisvalgustus ning sademevee ärajuhtimine. OÜ Kaarsilla Kinnisvara poolt volitatud isik Viljar Jänes esitas Narva Linnavalitsusele garantiikirja avalikult kasutatava tee osalise rekonstrueerimise, projekteerimise, finantseerimise ja ehitamise kohta.
OÜ Kaarsilla Kinnisvara poolt määratud peatöövõtjaks on AS Merko Ehitus Eesti, kellel on teede ehitamise, remontimise ja hooldamise tegevusluba ning omanikujärelevalvet teostavaks isikuks on Rein-Matti Laarmaa, kellel on teehoiutööde järelevalve tegevusluba. Tööde planeeritav lõpptähtaeg on 20.06.2014. a.
Esitatud dokumentide alusel teeseaduse §21 lõike 6 toodud tee-ehituslubade väljastamise keeldumise põhjused puuduvad. Seega, tee-ehituslubade andmiseks takistusi ei ole.
2.    ÕIGUSLIKUD ALUSED

2.1. Teeseaduse § 21 lõike 1 kohaselt tee-ehitusluba on vajalik avalikult kasutatava tee või avalikult kasutatava tee koosseisus oleva üksiku rajatise ehitamiseks või remontimiseks juhul, kui nendeks töödeks on vaja koostada projekt käesoleva seaduse §-s 19 sätestatud nõuete kohaselt.
2.2.  Teeseaduse § 21 lõike 2 kohaselt kohaliku tee tee-ehitusloa annab valla- või linnavalitsus.
2.3.  Narva linna ehitusmääruse § 24  lõike 4 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada tee-ehitusluba kooskõlas tee-ehitusprojektiga
3.1. Võidu prospekti bussipeatuse rajamiseks (Võidu prospekt L1);
3.2. Kaubandushoone laadimisala koos liigipääsuteedega Võidu prospektilt ehitamiseks koos välisvalgustuse ja sademeveekanalisatsiooniga (Tallinna mnt 30b);
3.3. Kaubandushoone parkla koos kõnniteede ja ligipääsuteedega Tallinna maanteelt ja Võidu prospektilt ehitamiseks koos välisvalgustuse ja sademeveekanalisatsiooniga (Tallinna mnt 30a ja 30b, Võidu prospekt L1, Tallinna maantee L3).
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

